આ ગુજરાત સરકારનો સહકારી પ્રવૃત્તિ અને ક્ષેત્રમાં કોઇ હસ્તક્ષેપ કરવાનો પ્રશ્ન જ ઉપસ્થિત થતો નથી અને સહકારી ક્ષેત્રની પવિત્ર ભાવનાને અકબંધ રાખવા માટે સ્વયમ્‌ શુધ્ધિકરણ કરે તેમ નરેન્દ્ર મોદીએ જણાવ્યું હતું. સહકારી ક્ષેત્રને નવા આયામો અને નવા અવસરો માટે અનેક પ્રકારનો અવકાશ છે તેની ભૂમિકા આપી શ્રી નરેન્દ્ર મોદીએ જણાવ્યું કે ગુજરાતનું સહકારી આંદોલન સમાજ જીવનમાં ગૂણાત્મક પરિવર્તન લાવવા સક્ષમ છે તેનો સાક્ષાત્કાર કરવા માટે માત્ર આર્થિક વ્યવસ્થા અને નફા પૂરતા સીમિત ના રહે પણ સમાજની શકિત બનીને ઉભરે એ માટે સહકારીતાનું આંદોલન પોતાનું સામર્થ્ય બતાવે એવો અનુરોધ નરેન્દ્ર મોદીએ કર્યો હતો.